# Polimiàlgia reumàtica

La polimiàlgia reumàtica (PMR) és una síndrome amb dolor o rigidesa i debilitat muscular, generalment a les espatlles i els malucs, però també als braços i coll; però que pot afectar tot el cos. Aquesta clínica pot aparèixer ràpidament, o pot ser més gradual. La majoria de les persones amb PMR es desperten al matí amb dolor als músculs; no obstant això, s'han produït casos en els quals la persona ha desenvolupat el dolor durant les nits o té dolor i rigidesa durant tot el dia. Les persones que tenen polimialgia reumàtica també poden tenir arteritis temporal, una inflamació de vasos sanguinis a la cara que pot causar ceguesa si no es tracta ràpidament. El dolor i la rigidesa poden donar lloc a una disminució de la qualitat de vida i pot conduir a la depressió.
La polimiàlgia reumàtica sovint es veu en associació amb l'arteritis temporal. Es pensa que és desencadenada per una malaltia viral o bacteriana o trauma d'algun tipus, però la genètica també hi juga un factor. Així, l'etiologia és molt complexa. Les persones d'ascendència nord-europea tenen un major risc. No hi ha cap prova de laboratori definitiu, però sempre apareix una velocitat de sedimentació globular (VSG) i una proteïna C-reactiva (PCR) elevades. L'edat és un factor important (falta referència, l'entrada en castellà aporta informació).
La PMR respon ràpidament i eficaç als glucocorticoides per via oral. La majoria dels pacients necessita continuar el tractament amb glucocorticoides durant dos o tres anys. La PMR de vegades es resol en un any o dos, però els medicaments i les mesures d'autocura poden millorar la taxa de recuperació.
La PMR es va establir per primer cop com una malaltia diferent el 1966 per una sèrie de 11 pacients a l'hospital Mount Sinai de Nova York. Pren el seu nom de la paraula grega Πολυμυαλγία "polimiàlgia" que significa "dolor en molts músculs".

## Referències

* ↑ Gelfand JL. «Polymyalgia Rheumatica and Temporal Arteritis». WebMD, 18-11-2007. Arxivat de l'original el 2008-06-11. [Consulta: 10 juny 2008].
* ↑ Schmidt, J; Warrington, KJ «Polymyalgia rheumatica and giant cell arteritis in older patients: diagnosis and pharmacological management.». Drugs & aging, 28, 8, 01-08-2011, pàg. 651–66. DOI: 10.2165/11592500-000000000-00000. PMID: 21812500.
* ↑ Questions and Answers about Polymyalgia Rheumatica and Giant Cell Arteritis Arxivat 2016-05-25 a Wayback Machine.. NIH: National Institute of Arthritis and Musculoskeletal and Skin Diseases. (April 2015).
* 1 2 Cimmino, Marco A. «Genetic and environmental factors in polymyalgia rheumatica». Annals of the Rheumatic Diseases, 56, 1997, pàg. 576–577. DOI: 10.1136/ard.56.10.576. PMC: 1752263.
* ↑ Dejaco, C; Singh, YP «2015 Recommendations for the management of polymyalgia rheumatica: a European League Against Rheumatism/American College of Rheumatology collaborative initiative.». Annals of the Rheumatic Diseases, 74, 10, 01-10-2015, pàg. 1799–807. DOI: 10.1136/annrheumdis-2015-207492. PMID: 26359488.
* ↑ «Polymyalgia Rheumatica treatments and drugs». MayoClinic, Dec 4, 2010. [Consulta: 19 gener 2012].
* ↑ «Polymyalgia Rheumatica definition». MayoClinic, 17-05-2008. Arxivat de l'original el 23 juny 2008. [Consulta: 19 gener 2012].
* ↑ «Polymyalgia rheumatica». Arthritis and Rheumatism, 9, 1, 01-02-1966, pàg. 18–23. DOI: 10.1002/art.1780090103. PMID: 4952416.
* ↑ ; Docken, William«Letters: More on the History of Polymyalgia Rheumatica and Giant Cell Arteritis». ACR/ARHP, 01-05-2013. Arxivat de l'original el 2015-02-12. [Consulta: 1r juny 2014].